Finalitza el curs d’alfabetització informàtica a Burjassot
2025-07-24

Després de superar les classes, en les seues dos edicions, l’alumnat d’Alfabetització Informàtica pertanyent al primer trimestre de 2024 ha finalitzat el curs, recentment.

Este programa, que es desenvolupa des de la Regidoria de Servicis Socials, dirigida per Manuela Carrero, té com a objectiu fomentar l’adquisició i millora de competències digitals i minimitzar la bretxa digital en els ciutadans i les ciutadanes que no han tingut un accés fàcil al món de les noves tecnologies.

Les classes s’han impartit en el Centre Socioeducatiu Díaz Pintado on ja s’està treballant perquè en els pròxims mesos es reprenguen les classes d’estos cursos d’informàtica bàsica, així com uns tallers per a aprendre a usar el mòbil.

Les persones interessades a fer estos cursos han de tindre més de 16 anys i han de dirigir-se al Díaz Pintado, situat en la Plaça 9 d’Octubre, 11, i emplenar la sol·licitud d’inscripció. El telèfon de contacte per a la resolució de dubtes és el 96 364 04 25.